Filmski festival u Vašingtonu
Festival u američkoj prestonici predstavlja raznovrsnu kolekciju filmova poznatih i nepoznatih autora iz više od 20 zemalja
U filmu „Flamenko, flamenko“ istaknuti španski reditelj Karlos Saura prikazuje svet pokreta, svetlosti i zvuka, istražujući tradicionalne i moderne forme španskog plesa. Saurin film je jedan od mnogih koji su nedavno prikazani u američkoj prestonici. Kineska drama „Aftershock“ – „Naknadni potres“ - pokriva period od tri decenije savremene kineske istorije. Radnja se razvija za vreme dva zemljotresa koji spadaju u najteže potrese u istoriji. Film opisuje patnju pogodjenih stanovnika kao i odluke koje su prinudjeni da donesu. Majka mora da izabere koje će od njeno dvoje dece biti spašeno iz ruševina – dečak ili devojčica. „Aftershock“ u Kini obara rekorde po gledanosti a upravo je premijerno prikazan i u Vašingtonu. Festival je proslavio 25-godišnjicu u istorijskom Linkoln Teatru. Malo ljudi izvan prestonice zna za ovaj festival, i postoji razlog za to. Za razliku od velikih filmskih festivala, FilmFEst DC se ne koncentriše na distribuciju filmova. Njegova svrha je da zabavi i edukuje publiku koja je već dovoljno selektivna, kaže Širin Garib, zamenica direktora festivala. „ Mnogi od više od 80 filmova prikazanih ove godine, kao što je „Zeleni talas“ Ali Samadija Ahadija, već su osvojili medjunarodna priznanja i mogli bi da budu nominovani za Oskara iduće godine. „Zeleni talas“ kombinuje animaciju sa dokumentarnim snimcima prikazujući demonstracije u Iranu 2009, i vladino gušenje protesta. Drugi filmovi, kao što je britanska komedija „Drummond Will“, ismevaju apsurdnost življenja. Dvojica braće posle sahrane svog oca obilaze njegovo propalo imanje i otkrivaju starog porodičnog prijatelja u ormanu, kako steže torbu punu novca. Što se braća više trude da otkriju prošlost svog oca, to se stvari oko njih sve više raspadaju. Producent Tobajas Tobel po prvi put je posetio DC došavši da predstavi film. On kaže da je festival pomogao u promociji filma. FilmFEst DC svake godine privuče oko 25.000 gledalaca, većinom stanovnika prestonice ali i turista. kaže Garib. Svaki od ovih filmova izdvaja se po svojoj kulturnoj osobenosti, dubini i lepoti.